Foto: REUTERS AQSh prezidenti Donald Tramp Shimoliy Atlantika alyansi bo‘yicha sheriklarni navbatdagi marotaba mudofaaga xarajatlarni oshirishga chaqirdi. Bu haqda Oq uy matbuot xizmati xabar bermoqda. «Germaniya ko‘proq pul sarflashi kerak, Ispaniya va Fransiya ham. Ularning AQShga qanday munosabatda bo‘layotgani adolatsizdir», - deya aytib o‘tdi u. Trampning so‘zlariga ko‘ra, AQSh xarajatlari alyans boshqa barcha a’zolarining badal pullaridan ancha ko‘pdir. Eslatib o‘tamiz, avvalroq AQSh prezidenti Donald Tramp Rossiya yetakchisi Vladimir Putin bilan tashkillashtiriladigan uchrashuv chog‘ida qurollanish poygasi masalasini muhokama qilishni rejalashtirayotgani xabar berilgandi.